text: Borgerservice i nye klæder
  12 marts 2012 kl. 14.26
  Den røde snor blev klippet, og nye blå trøjer blev vist frem, da der i dag var officiel indvielse af det nyindrettede Borgerservice i Haderslev Kommune.
  I efteråret fik Haderslev Kommune ny hjemmeside, og nu følger Borgerservice så op med et særligt område for selvbetjening. Borgerservice er i årets første måneder blevet bygget om, og i dag blev der indviet et helt nyt område, hvor selvbetjening kommer i fokus.
  Borgermester Jens Christian Gjesing klippede den røde snor til standerne med computere, hvor borgerne kan benytte selvbetjeningsløsningerne. 
  Borgerguider i blå trøjer skal fremover hjælpe og guide de borgere, der gerne vil bruge selvbetjening, men som har brug for hjælp til at komme i gang.
  